|  |  |
| --- | --- |
| hr)ri-fz | Općina Fužine  **PRORAČUN U MALOM ZA 2019. GODINU**  Vodič za građane |



Fužine, veljača 2018. godine

# OPĆENITO O PRORAČUNU

Proračun je jedan od najvažnijih dokumenata koji se donosi na razini jedinica lokalne i područne (regionalne) samouprave.

Proračun je temeljni financijsko-planski akt kojim se procjenjuju prihodi i primici te utvrđuju rashodi i izdaci jedinice lokalne i područne (regionalne) samouprave za jednu proračunsku godinu. Uz Proračun donose se i projekcije prihoda i primitaka te rashoda i izdataka za slijedeće dvije godine.

Proračunska godina počinje 01. siječnja i traje do 31. prosinca i poklapa se s kalendarskom godinom.

Prilikom izrade Proračuna potrebno je voditi računa o određenim načelima. Načela proračuna su:

* **načelo uravnoteženosti** – znači da prihodi trebaju biti jednaki rashodima te da se smije koristiti samo onoliko sredstava koliko ih se može prikupiti;
* **načelo jedne godine** – znači da se proračun donosi za jednu godinu za koju se planiraju prihodi i rashodi, a osim toga potrebno je planirati i sredstva za pokriće obveza preuzetih u prethodnim godinama;
* **načelo jedinstva i točnosti** – znači da se svi prihodi i rashodi svih proračunskih i izvanproračunskih korisnika trebaju iskazivati po bruto načelu, svi njihovi rashodi trebaju se iskazivati po funkcijama i programima u visini utvrđenoj proračunom, a svi prijedlozi zakona, uredbi i akata koje donose Vlada i Sabor trebaju sadržavati procjenu njihovog učinka na proračun;
* **načelo univerzalnosti** – znači da prihodi i primici služe za podmirivanje svih rashoda i izdataka, osim ako zakonima i odlukama nije drugačije propisano (za financiranje određenih rashoda i izdataka koriste se namjenski prihodi i primici);
* **načelo specifikacije** – znači da svi prihodi trebaju biti raspoređeni po ekonomskoj klasifikaciji i iskazani prema izvorima, a rashodi prema proračunskim klasifikacijama te uravnoteženi s prihodima;
* **načelo transparentnosti** – znači da proračuni i svi uz njih vezani dokumenti trebaju biti dostupni javnosti, odnosno objavljeni u Narodnim novinama ili drugim službenim glasilima lokalnih jedinica;
* **načelo dobrog financijskog upravljanja** – znači da se proračunska sredstva trebaju koristiti ekonomično, učinkovito i djelotvorno.

Propis kojim su regulirana sva pitanja vezana uz Proračun je Zakon o proračunu (Narodne novine 87/08,136/12,15/15).

Proračun donosi predstavničko tijelo odnosno Općinsko vijeće. Prema Zakonu Proračun se mora donijeti najkasnije do kraja prosinca tekuće godine za iduću godinu, a prema prijedlogu kojega utvrđuje Općinski načelnik i dostavlja predstavničkom tijelu do 15. studenog tekuće godine.

Ako se Proračun ne donese u roku nastupa privremeno financiranje, raspuštanje Općinskog vijeća te slijede prijevremeni izbori za Općinsko vijeće i Općinskog načelnika.

Proračun nije statičan akt već se sukladno Zakonu o proračunu može mijenjati tijekom proračunske godine. Ta izmjena se naziva rebalans Proračuna. Procedura izmjena/rebalansa Proračuna identična je proceduri njegova donošenja. Izmjene Proračuna predlaže Općinski načelnik, a donosi ga Općinsko vijeće.

Proračun se objavljuje u službenim novinama Općine Fužine i na službenim Internet stranicama Općine Fužine, www.fuzine.hr

# STRUKTURA proračuna

Proračun Općine Fužine sastoji se od tri dijela:

* **Opći dio Proračuna** - Račun prihoda i rashoda i Račun financiranja sastoji se od strukture prihoda i primitaka te rashoda i izdataka po vrstama;
* **Posebni dio Proračuna** - sastoji se od rashoda i izdataka raspoređenih po programima (aktivnostima i projektima) unutar razdjela/glava definiranih u skladu s organizacijskom klasifikacijom Proračuna;
* **Plan razvojnih programa** - sadrži ciljeve i prioritete razvoja Općine Fužine povezane s programskom i organizacijskom klasifikacijom proračuna.

*Slika 1: Struktura Proračuna Općine Fužine*

Općinsko vijeće donosi Proračun za proračunsku godinu s projekcijama za sljedeće dvije godine i to na propisanoj razini ekonomske klasifikacije, odnosno na razini podskupine - trećoj razini za proračun, odnosno na razini skupine - drugoj razini za projekcije.

Proračunska klasifikacija - sustav prikazivanja proračunskih prihoda i rashoda po određenim kriterijima, a razlikuju se:

* **organizacijska** – sadrži povezane i međusobno usklađene cjeline proračuna i proračunskih korisnika koje odgovarajućim materijalnim sredstvima ostvaruju postavljene ciljeve;
* **programska** – sadrži rashode i izdatke iskazane kroz aktivnosti i projekte koji su povezani u programe temeljem zajedničkih ciljeva;
* **funkcijska** – sadrži rashode razvrstane prema njihovoj namjeni;
* **ekonomska** – sadrži prihode i primitke prema prirodnim vrstama te rashode i izdatke prema njihovoj ekonomskoj namjeni;
* **lokacijska** – sadrži rashode i izdatke razvrstane za RH i za inozemstvo;
* **izvori financiranja** – sadrži prihode i primitke iz kojih se podmiruju rashodi i izdaci određene vrste i namjene.

# NA ŠTO SE TROŠI NOVAC IZ PRORAČUNA


|  |
| --- |
|  |
|  |
|  |
|  |

# OPĆI DIO PRORAČUNA

**PRIHODI PRORAČUNA**

Ukupni prihodi i primici Proračuna za 2019. godinu planirani su u iznosu od 29.246.650,00 kuna, od toga:

* **prihodi poslovanja 22.681.025,00 kuna**
* prihodi od poreza - porez na dohodak, prirez, porez na promet nekretnina, općinski porezi: porez na potrošnju, porez na kuće za odmor, porez na korištenje javnih površina;
* pomoći – pomoći iz državnog i županijskog proračuna, pomoći od sredstva EU ili drugih međunarodnih organizacija, te pomoći od ostalih subjekata unutar općeg proračuna;
* prihodi od imovine – prihodi od zakupa, koncesije, kamate, ostali prihodi od financijske i nefinancijske imovine;
* prihodi od upravnih i administrativnih pristojbi, pristojbi po posebnim propisima i naknade: komunalna naknada i komunalni doprinos, upravne pristojbe, boravišna pristojba, šumski doprinos, ostale pristojbe i naknade;
* kazne, upravne mjere i ostalo - kazne, prihodi od provedbe upravnih postupaka.
* **prihodi od prodaje nefinancijske imovine 218.000,00 kuna**
* prihodi od neproizvedene imovine (prirodna bogatstva, zemljišta), prihodi od proizvedene dugotrajne imovine (građevinski objekti, stambeni objekti).
* **primici od financijske imovine i zaduživanja 6.347.625,00 kuna**
* kreditna sredstva.




U strukturi prihoda Proračuna najveći dio čine pomoći od inozemstva i od subjekata unutar općeg proračuna sa 46 % udjela, slijede primici od zaduživanja s udjelom od 22 % te prihodi od pristojbi (komunalni doprinos, komunalna naknada, šumski doprinos i ostale pristojbe) s udjelom od 14 %.

**RASHODI PRORAČUNA**

Ukupni rashodi i izdaci Proračuna za 2019. godinu planirani su u iznosu od 29.046.650,00 kuna, od toga:

* **rashodi poslovanja**  **13.616.025,00 kuna**
* rashodi za zaposlene (plaće, naknade i doprinosi za djelatnike Jedinstvenog upravnog odjela i Općinskog načelnika);
* materijalni rashodi (naknade troškova zaposlenicima, uredski materijal, energija, telefon, pošta, intelektualne usluge, reprezentacija, naknade vijećnicima, održavanje komunalne infrastrukture);
* financijski rashodi (kamate na kredite, bankarske usluge);
* subvencije (subvencije poljoprivrednicima i obrtnicima);
* pomoći (tekuće i kapitalne pomoći);
* naknade građanima i kućanstvima (pomoći obiteljima i kućanstvima, stipendije i školarine, pomoć za novorođenčad i sufinanciranje cijene prijevoza);
* ostali rashodi (tekuće i kapitalne donacije, naknade šteta i dr.).
* **rashodi za nabavu nefinancijske imovine 13.223.625,00 kuna**
* nabava neproizvedene imovine (materijalna imovina – prirodna bogatstva);
* nabava proizvedene dugotrajne imovine (građevinski objekti, postrojenje i oprema, prijevozna sredstva, nematerijalna proizvedena imovina);
* dodatna ulaganja na nefinancijskoj imovini.
* **izdaci za financijsku imovinu i otplate zajmova 2.207.000,00 kuna**
* izdaci za otplate kredita i zajmova.



|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
|  |  |  |  |  |  |  |  |  |  |  |  |  |  |
| **Naziv** | | | | | | **Iznos** | | | | | | | |
| Građevinski objekti | | | | | | 12.587.625,00 | | | | | | | |
| Kapitalne pomoći | | | | | | 5.080.000,00 | | | | | | | |
| Rashodi za usluge | | | | | | 3.071.270,00 | | | | | | | |
| Otplata glavnice primljenih kredita i zajmova od kreditnih i ostalih financijskih institucija u javnom sektoru | | | | | | 2.207.000,00 | | | | | | | |
|  |  |  |  |  |  |  |  |
| Plaće (Bruto) | | | | | | 1.704.750,00 | | | | | | | |
| Tekuće donacije | | | | | | 1.259.500,00 | | | | | | | |
| Rashodi za materijal i energiju | | | | | | 592.080,00 | | | | | | | |
| Pomoći unutar općeg proračuna | | | | | | 509.655,00 | | | | | | | |
| Ostali nespomenuti rashodi poslovanja | | | | | | 400.292,00 | | | | | | | |
| Nematerijalna proizvedena imovina | | | | | | 293.500,00 | | | | | | | |
| Doprinosi na plaće | | | | | | 291.510,00 | | | | | | | |
| Ostale naknade građanima i kućanstvima iz proračuna | | | | | | 237.300,00 | | | | | | | |
| Materijalna imovina - prirodna bogatstva | | | | | | 200.000,00 | | | | | | | |
| Višak/manjak prihoda | | | | | | 200.000,00 | | | | | | | |
| Postrojenja i oprema | | | | | | 142.500,00 | | | | | | | |
| Naknade troškova zaposlenima | | | | | | 119.500,00 | | | | | | | |
| Kamate za primljene kredite i zajmove | | | | | | 80.000,00 | | | | | | | |
| Kapitalne donacije | | | | | | 75.000,00 | | | | | | | |
| Ostali rashodi za zaposlene | | | | | | 64.000,00 | | | | | | | |
| Ostali financijski rashodi | | | | | | 56.500,00 | | | | | | | |
| Subvencije trgovačkim društvima u javnom sektoru | | | | | | 52.668,00 | | | | | | | |
| Naknade troškova osobama izvan radnog odnosa | | | | | | 12.000,00 | | | | | | | |
| Kazne, penali i naknade štete | | | | | | 10.000,00 | | | | | | | |
| **Sveukupno** | | | | | | **29.246.650,00** | | | | | | |  |
|  | | | | | |  | | | | | | |  |

# POSEBNI DIO PRORAČUNA


U Posebnom dijelu Proračuna planirani su rashodi i izdaci po programima, a unutar istih po aktivnostima i projektima u okviru razdjela/glava definiranih u skladu s organizacijskom klasifikacijom Proračuna.

# KLJUČNI PROJEKTI I PROGRAMI OPĆINE FUŽINE U 2018. GODINI

1. Dječji vrtić 6.382.500,00 kn
2. Rekreacijske staze - Fitnesom do zdravlja 70.000,00 kuna
3. Dječja igrališta - polivalentno igralište Vrata 70.000,00 kuna
4. Javne površine - postava rukohvata 25.000,00 kuna
5. Oprema javnih površina 25.000,00 kuna
6. Otkup zemljišta i kuće – Centar Fužine 625.000,00 kuna
7. Modernizacija javne rasvjete – postava led rasvjete 100.000,00 kuna
8. Izgradnja nerazvrstanih cesta - Novo naselje Lič, Turistica, Poslovna zona 300.000,00 kuna
9. Izgradnja prometnice Kraljev Jarak „Vrelo“ Fužine 4.413,875,00 kuna
10. Otkup zemljišta - zaobilaznica Fužine 10.000,00 kuna
11. Projektna dokumentacija - zaobilaznica Fužine 90.000,00 kuna
12. Izrada DPU – Groblje Fužine 25.000,00 kuna







# KONTAKT

**OPĆINA FUŽINE**

Jedinstveni upravni odjel

Dr. Franje Račkog 19

51 322 Fužine

Tel: +385 51 829 500

Fax: +385 51 835 768

e-mail:

[opcina-fuzine@ri.t-com.hr](mailto:opcina-fuzine@ri.t-com.hr)

*Proračun u malom za 2018. godinu – Vodič za građane izradio Jedinstveni upravni odjel Općine Fužine*